Wojciech Cejrowski

Wojciech Daniel CEJROWSKI (naskiĝis la  en Elbląg) estas pola ĵurnalisto, satiristo, vojaĝisto, aŭtoro de libroj kaj gazetaraj publikaĵoj, katolika publicisto, membro de The Explorers Club, sociologo. Nun ligita kun interreta radio Wnet, kies kunkreinto kaj ideodonanto li estis.

 Edukado 
Li finis la 17-an Ĝeneralklerigan Liceon je la nomo de Andrzej Frycz Modrzewski en Varsovio. Poste studis aktoradon en la Ŝtata Teatra Supera Lernejo en Varsovio, historion de arto en la Katolika Universitato en Lublin, sociologion kaj arkeologion en la Varsovia Universitato, kiujn ne finis. En 2010 li komencis korespondajn studojn pri sociologio en la Katolika Universitato. Junie 2010 li bakalaŭriĝis pri sociologio komencante magistran studadon, kiun li finis en 2011.

Li scipovas la polan, hispanan (la latin-amerikan varianton) kaj la anglan (la amerikan varianton) lingvojn. Li komprenas la rusan kaj portugalan (la brazilan varianton).

Li estas eksedzo de la pola vojaĝistino Beata Pawlikowska.

 Publicista agado 
Kiel felietonisto kaj raportisto li skribas pri socipolitikaj temoj interalie por semajna gazeto Gazeta Polska aŭ kvaronjara revuo Fronda kaj vojaĝajn raportojn por Rzeczpospolita aŭ pola eldono de National Geographic.

 Televido kaj radio 
Kune kun Pola Televido ĝis nun eldonis 16 diskojn kun la filmoj Boso przez świat (Nudpiede tra la mondo). Kunlaboras kun Radio Wnet.

 Vojaĝa agado 
Wojciech Cejrowski ĝis nun vojaĝis tra preskaŭ 60 landoj sur 6 kontinentoj. Plejofte li veturas al Amazona arbaro dokumentante la vivon de ties indianoj kaj mestizoj. Li partoprenis interalie perpiedan trairon de marĉa praarbaro lime de Kolumbio kaj Panamo (1996) kaj traveturis intineron Camel Trophy en Gujano 1996.

Ekspedicioj:
 1985 – Kubo, Meksiko – speleologia ekspedicio
 1986 – Meksiko – dokumentado de arkeologiaj lokoj de la kulturo de toltekoj; „Posteuloj de majaoj”
 1987 – Meksiko – dokumentado de arkeologiaj lokoj de majaoj
 1987/1988 – Meksiko – „Landlimaj gentoj – inter la mondo de aztekoj kaj majaoj”
 1989 – Sovetunio - „Ĉefurboj de ortodoksismo”; Meksiko – „Perdita gento – nuntempaj posteuloj de indianoj”
 1990 – Gvatemalo, Honduro, Meksiko – „Mundo Maya”; Sovetunio – „Vivo en komunaj loĝejoj”; Kaŭkazio
 1991 – Kostariko, Nikaraguo, Honduro, Salvadoro, Gvatemalo, Belizo – „Gerilo – partizanoj, ribelantoj kaj simplaj banditoj”; Gvatemalo – nekonataj ruinoj de majaoj, posteuloj de sklavoj de Jamajko
 1992 – Teksaso/Meksiko – „Landlimaj gentoj”
 1993 – Usono – Nuntempaj indianaj ritoj pow-wow
 1994 – Honduro, Meksiko – komenco de la projekto „Indianoj miskitoj”
 1995 – Kolumbio – Indianoj kogioj
 1996 – Panamo/Kolumbio – piedira trapaso de Darien renkonte al indianoj
 1997 – Venezuelo/Brazilo – renkonte al indianoj; Aŭstralio – „De Adelajdo al duoninsulo York”
 1998 – Venezuelo/Kolumbio; Usono/Kanado/Meksiko – „Menoanoj, amiŝoj kaj mormonoj”
 1999 – Gujano/Venezuelo/Brazilo – la lastaj indianoj Wai Wai
 1999/2000 – Maroko – „Ĉiutaga vivo sur soŭko”
 2000 – Paragvajo/Brazilo – menoanoj kaj indianoj
 2001 – Peruo/Ekvadoro – trafluo de rivero Napo
 2002 – Kolumbio, Peruo, Brazilo – indianaj gentoj; Ekvadoro
 2003 – Surinamo/Franca Gujano/ Brazilo
 2004 – Israelo/Palestino – laŭ spuroj de Jesuo Kristo; Kostariko/Panamo – afrika gento sur Karibio
 2005 – Bolivio – per rivero Rio Madre de Dios al Peruo
 2006 – Peruo – spure de inkaoj, Cuzco; Meksiko
 2007 – Senegalo/Gambio/Kaboverdo; Ekvadoro; Peruo/Kolumbio/Brazilo; Trinidado kaj Tobago; Namibio; Tunizio
 2008 – Peruo; Meksiko; Gvatemalo; Portoriko, Insularo Vanuatuo; Madagaskaro
 2009 – Meksiko; Venezuelo; Tajlando; Kolumbio/Peruo/Ekvadoro; Brazilo; Meksiko/Gvatemalo/Belizo
 2010 – Kongo/Gabono; Usono (Nebrasko/Suda Dakoto/Norda Dakoto/Minesoto/Vajomingo/Iovao); Japanio/Aŭstralio/Fiĝioj – „De Hinda Oceano ĝis Pacifika Oceano”
 2011 – Etiopio; Israelo/Palestino
 2011/2012 – Usono (Teksaso)
 2012 – Karibio
 2015 – Usono (Nov-Jorko/Nov-Ĵerzejo)

 Organizaĵoj 
Wojciech Cejrowski apartenas al jenaj organizaĵoj:
 Reĝa Geografia Societo en Londono – la tria polo kun reala membreco
 The Explorers Club - La Klubo de Esploristoj en Usono
 Country Music Association (Usono)
 Australian Country Music Association
 Societo de Kontreo (Pollando) – ekde 2000 li estas ties ĝenerala sekretario
 South American Explorers Club

 Konvinkoj 
Wojciech Cejrowski estas dekstrulo, li malferme parolas kontraŭ gejaj movadoj kaj Geja Fiero, li prezentas konservativan vidpunkton ankaŭ rilate al la emancipiĝo de aliaj grupoj, ekzemple virinoj. Li protestas kontraŭ abortigo, eŭtanazio kaj uzado de kontraŭkoncipiloj, kion argumentas per romkatolika doktrino.

Cejrowski estas kontraŭulo de la Eŭropa Unio en ties nuna formo. Li kontraŭstaris la Traktaton de Lisbono. Li sin deklaras kiel konservisma kristano kaj kontraŭulo de politika ĝusteco.

 Bibliografio 
 B. Królikowska B., D. Rott, Strategie autoprezentacyjne w reportażach podróżniczych Wojciecha Cejrowskiego (Strategiaj memprezentaĵoj en vojaĝraportoj de Wojciech Cejrowski), Oficyna Wydawnicza Humanitas, Sosnowiec 2010.
 G. Brzozowicz, Cejrowski. Biografia (Cejrowski. Biografio), Zysk i S-ka, Poznań 2010

 Eksteraj ligiloj 

 cejrowski.com – la retpaĝo de Wojciech Cejrowski (en la pola kaj angla lingvoj)

Kategorio:Polaj esploristoj
Kategorio:Polaj ĵurnalistoj
Kategorio:Polaj vojaĝantoj